CELEX: 31989D0504
Language: hu
Date: 1989-07-18 00:00:00
Title: A Bizottság határozata (1989. július 18.) a hibrid tenyészsertések törzskönyveit alapító vagy vezető tenyésztői szövetségek, szervezetek, valamint magánvállalkozások elismerésére és felügyeletére vonatkozó feltételek megállapításáról

Fontos jogi nyilatkozat

|

31989D0504

Hivatalos Lap L 247 , 23/08/1989 o. 0031 - 0032 finn különkiadás fejezet 3 kötet 30 o. 0105  svéd különkiadás fejezet 3 kötet 30 o. 0105 

		A Bizottság határozata(1989. július 18.)a hibrid tenyészsertések törzskönyveit alapító vagy vezető tenyésztői szövetségek, szervezetek, valamint magánvállalkozások elismerésére és felügyeletére vonatkozó feltételek megállapításáról(89/504/EGK)AZ EURÓPAI KÖZÖSSÉGEK BIZOTTSÁGA,tekintettel az Európai Gazdasági Közösséget létrehozó szerződésre,tekintettel a tenyészsertésekre alkalmazandó álattenyésztés-technológiai előírásokról szóló, 1988. december 19-i 88/661/EGK tanácsi irányelvre [1] és különösen annak 10. cikke (1) bekezdésének 4. francia bekezdésére,mivel a törzskönyveket minden tagállamban tenyésztői szövetségek, tenyésztői szervezetek, magánvállalkozások vagy hatósági szolgálatok vezetik vagy alapítják; mivel tehát meg kell állapítani a tenyésztői szövetségek, szervezetek, és magánvállalkozások elismerésének kritériumait;mivel a tenyésztői szövetségeknek, tenyésztői szervezeteknek vagy magánvállalkozásoknak hivatalos elismerésért kell folyamodniuk annak a tagállamnak az illetékes hatóságaihoz, amelynek területén a székhelyük van;mivel amennyiben a tenyésztői szövetségek, tenyésztői szervezetek vagy magánvállalkozások megfelelnek bizonyos kritériumoknak és meghatározott célokkal rendelkeznek, a kérelemmel megkeresett tagállam hatóságainak hivatalosan el kell ismernie őket;mivel az e határozatban előírt intézkedések összhangban vannak az Állattenyésztés-technikai Állandó Bizottság véleményével,ELFOGADTA EZT A HATÁROZATOT:1. cikkAhhoz, hogy a törzskönyvet vezető vagy alapító tenyésztői szövetségek, tenyésztői szervezetek vagy magánvállalkozások hivatalos elismerést kapjanak, kérelmet kell benyújtaniuk annak a tagállamnak a hatóságaihoz, amely területén székhelyük található.2. cikkAz érintett tagállam hatóságainak hivatalosan el kell ismerniük minden törzskönyvet vezető vagy alapító tenyésztői szövetséget, tenyésztői szervezetet vagy magánvállalkozást, ha a törzskönyv megfelel a mellékletben megállapított feltételeknek.3. cikkAz érintett tagállam hatóságai visszavonhatják a törzskönyvet vezető vagy alapító tenyésztői szövetség, tenyésztői szervezet vagy magánvállalkozás hivatalos elismerését, ha az érintett tenyésztői szövetség, tenyésztői szervezet vagy magánvállalkozás tartósan már nem felel meg a mellékletben megállapított feltételeknek.4. cikkEnnek a határozatnak a tagállamok a címzettjei.Kelt Brüsszelben, 1989. július 18-án.a Bizottság részérőlRay Mac Sharrya Bizottság tagja[1] HL L 382., 1988.12.31., 36. o.--------------------------------------------------MELLÉKLETI. Ahhoz, hogy a törzskönyvet vezető vagy alapító tenyésztői szövetségek és szervezetek, valamint magánvállalkozások hivatalos elismerést kapjanak:1. a kérelem benyújtásának helye szerinti tagállamban hatályos jogszabályok szerint jogi személyiséggel kell rendelkezniük;2. igazolniuk kell az illetékes hatóságok felé, hogy:a) hatékonyan működnek;b) képesek elvégezni a származási lapok felvételéhez szükséges ellenőrzéseket;c) megfelelő nagyságú állatállománnyal rendelkeznek fajtanemesítési program végrehajtásához;d) fel tudják használni az állatok teljesítményvizsgálatának adatait, amelyek a fajtanemesítési program végrehajtásához szükségesek;3. szabályzattal rendelkeznek, amely tartalmazza:a) az állatok azonosításának rendszerét;b) a származási lapok felvételére szolgáló rendszert;c) a nemesítési célkitűzések meghatározását;d) az állatállomány teljesítményvizsgálati adatainak felhasználására szolgáló rendszereket, amelyek lehetővé teszik az állatok genetikai értékének meghatározását.II. A hivatalos elismeréshez a tenyésztői szövetségnek vagy szervezetnek rendelkeznie kell továbbá alapszabályzattal, amely meghatározza különösen a tagok közötti diszkrimináció kizárásának alapelvét.--------------------------------------------------